ข่าวดี ธอส. ปรับลดดอกเบี้ยเงินกู้ซื้อบ้านลง 0.125% ต่ำสุดในตลาด
ธอส. ลดดอกเบี้ยเงินกู้บ้านลง 0.125% ต่ำที่สุดในตลาด ส่วนเงินฝาก ปรับลดลง 0.10-0.25% ขณะที่สินเชื่อซื้อที่ดิน-อาคาร-ห้องชุด ราคาไม่เกิน 3 ล้าน ยื่นคำขอกู้แล้ว 4,980 ราย รวมวงเงิน 10,370 ล้านบาท, ,นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการดำเนินงานตามนโยบายของนายอุตตม สาวนายน รัฐมนตรีว่าการกระทรวงการคลัง ที่ต้องการให้ ธอส. มุ่งสร้างโอกาสให้ประชาชนมีบ้านเป็นของตนเองได้ง่ายขึ้น พร้อมลดภาระดอกเบี้ย และสนับสนุนการขยายตัวทางเศรษฐกิจ จึงประกาศปรับลดอัตราดอกเบี้ยเงินกู้ลง 0.125% ต่อปี ประกอบด้วย อัตราดอกเบี้ยเงินกู้ลูกค้ารายใหญ่ชั้นดีประเภทเงินกู้แบบมีระยะเวลา (MLR) จาก 6.125% ต่อปี ลดลงเหลือ 6.000% ต่อปี อัตราดอกเบี้ยเงินกู้ลูกค้ารายย่อยชั้นดี (MRR) จาก 6.625% ต่อปี ลดลงเหลือ 6.500% ต่อปี และอัตราดอกเบี้ยเงินกู้ลูกค้ารายใหญ่ชั้นดีประเภทเงินเบิกเกินบัญชี (MOR) จาก 6.875% ต่อปี ลดลงเหลือ 6.750% ต่อปี กำหนดให้มีผลบังคับใช้ตั้งแต่วันที่ 13 พ.ย. 2562 เป็นต้นไป,ทั้งนี้ ถือเป็นอัตราดอกเบี้ยเงินกู้เพื่อที่อยู่อาศัยที่ต่ำที่สุดในระบบสถาบันการเงินในปัจจุบัน และยังถือเป็นการปรับลดอัตราดอกเบี้ยเป็นครั้งที่ 2 ของธนาคารในปีนี้ ภายหลังจากประกาศปรับลดดอกเบี้ยครั้งแรกไปเมื่อวันที่ 17 ส.ค. 2562   , ,ขณะที่เงินฝากปรับลดอัตราดอกเบี้ยเงินฝากประจำและใบรับเงินฝากประจำประเภท 3 เดือน, 6 เดือน และ 12 เดือน ลง 0.10% ต่อปี และปรับลดอัตราดอกเบี้ยเงินฝากประจำและใบรับเงินฝากประจำประเภท 24 เดือน, 36 เดือน และ 60 เดือน ลง 0.20% ต่อปี โดยให้มีผล 13 พ.ย. 2562 สำหรับเงินฝากกระแสรายวัน เงินฝากประเภทออมทรัพย์ และใบรับเงินฝากประจำประเภท 7 วัน, 14 วัน, 1 เดือน และ 2 เดือน ปรับลดอัตราดอกเบี้ยลง 0.10-0.25% ต่อปี โดยมีผลตั้งแต่วันที่ 1 ธ.ค. 2562, ,ส่วนความคืบหน้าการปล่อยสินเชื่อตาม มาตรการสินเชื่อเพื่อที่อยู่อาศัยของธนาคารอาคารสงเคราะห์ อัตราดอกเบี้ยผ่อนปรน ปีที่ 1-ปีที่ 3 คงที่ 2.50% ต่อปี กรอบวงเงินรวม 50,000 ล้านบาท ให้กู้เพื่อซื้อที่ดินพร้อมอาคารหรือห้องชุดจากผู้ประกอบการอสังหาริมทรัพย์ทั่วประเทศที่มีราคาซื้อขายไม่เกิน 3 ล้านบาท ซึ่งภายหลังเริ่มเปิดรับยื่นคำขอกู้ตามมาตรการดังกล่าวตั้งแต่วันที่ 24 ต.ค. 2562 เป็นต้นมา พบว่ามีลูกค้าประชาชนให้ความสนใจเป็นจำนวนมาก โดยล่าสุด ณ วันที่ 10 พ.ย. 2562 เวลา 14.00 น. หรือเพียง 12 วันทำการพบว่ามีประชาชนยื่นคำขอกู้แล้วจำนวน 4,980 ราย วงเงิน 10,370 ล้านบาท , , มาตรการสินเชื่อฯ ของ ธอส. ถือเป็น 1 ใน 3 ของสิทธิพิเศษตาม โครงการ บ้านในฝัน รับปีใหม่ ซึ่งรัฐบาลโดยกระทรวงการคลัง ได้มอบหมายให้ ธอส. ร่วมกับ 3 สมาคมอสังหาริมทรัพย์ และผู้ประกอบการรายย่อยทั่วประเทศจัดทำโครงการดังกล่าวขึ้นภายใต้สโลแกน ซื้อปุ๊บ โอนปั๊บ รับทันที 3 สิทธิพิเศษ ซึ่งจะเริ่มตั้งแต่วันจันทร์ที่ 11 พ.ย. จนถึงวันที่ 31 ธ.ค. 2562 เชื่อว่าจะมีผู้สนใจยื่นคำขอกู้ จนเต็มกรอบวงเงิน 50,000 ล้านบาท ในไม่ช้าอย่างแน่นอน นายฉัตรชัย กล่าว., 
ธอส. ลดดอกเบี้ยเงินกู้บ้านลง 0.125% ต่ำที่สุดในตลาด ส่วนเงินฝาก ปรับลดลง 0.10-0.25% ขณะที่สินเชื่อซื้อที่ดิน-อาคาร-ห้องชุด ราคาไม่เกิน 3 ล้าน ยื่นคำขอกู้แล้ว 4,980 ราย 
สินเชื่อบ้าน,ดอกเบี้ยบ้าน,ดอกเบี้ยบ้านธอส.,ธอส.ลดดอกเบี้ยบ้าน,กู้สินเชื่อบ้าน,บ้านธอส.,อัตราดอกเบี้ย,ข่าวทั่วไป